Gina Oselio

Gina Oselio (født Ingeborg Aas den 19. november 1858 i Christiania, død 4. mai 1937 samme sted)Inger Elisabeth Haavet, Gina Oselio i Store norske leksikon var en norsk operasanger (mezzosopran). I sin tid var hun landets ypperste mezzosopran og blant Europas ledende.

 Liv og virke 
 Familieforhold 
Hun var datter av salmaker Even Pedersen Aas (1819–1897) og Nicoline Engelstad. Familien bodde i Kirkegata 7 i Christiania, der faren hadde sitt salmakeri.bilde og omtale fra runeberg.org  

Fra 1893 til 1909 var hun gift med teatersjef Bjørn Bjørnson (1856–1942), som var sønn av forfatteren Bjørnstjerne Bjørnson.

 Sangkarrieren 
Ingeborg Aas ble oppdaget av Johanne Juell (1847–1882), og gikk i lære hos den svenske Fritz Arlberg (1830–1896), som var gjestende operasanger i Kristiania, i perioden 1874–1877. Fra 1877 til 1879 var hun elev hos Fredrika Stenhammar (1836–1880) i Stockholm. 

Hun debuterte ved Kungliga Teatern i Stockholm i 1879. Kong Oscar II (1829–1907) utnevnte henne til norsk kongelig hofsangerinde og finansierte videre studier fra 1882 hos den tyske mezzosopranen Mathilde Marchesi (1821–1913), som i 1881 hadde åpnet skole på adressen Rue Jouffroy i Paris. Den norske sangerinnen ble svært kjent i Europa, og det var omkring 1882 at hun under Italiaturnéene antok artistnavnet Gina Oselio.

I Norge ble hun på 1890-tallet kjent som den første Carmen,Mona Levin, Opera in Norway fra Norsk Musikkinformasjon selv om det var som Marguerite i Faust hun på Christiania Theater ved Bankplassen (Oslo) hadde sin norske debut i 1891.Det er operasanger Signe Amundsen (1899–1987) som nevner dette i hundreårsnotisen Gina Oselio – et stort navn i norsk sangkunst i Aftenposten den 19. november 1958. Der møtte hun Bjørn Bjørnson, som var teatrets instruktør fra 1885 til 1893. De giftet seg i 1893, men ekteskapet ble oppløst i 1909.

Carmen fortsatte hun med fra 1899 ved det nyåpnede Nationaltheatret, der ektemannen Bjørn Bjørnson var blitt teatersjef. Senere ble hun det første æresmedlem i Norsk Operasangerforbund.  

Gina ble syk, men maktet likevel en 40-årsturné i 1917 med den unge Sverre Jordan (1889–1972) bak pianoet.

 Hedersbevisninger 
 Kong Oscar IIs belønningsmedalje 1902
 Den svenske medaljen Pro Litteris et Artibus med briljanter 
 Den franske Officier de l'Instruction Publique 
 Statens kunstnerlønn fra 1929
 Nordmanns-Forbundets damekor ble kalt «Oseliokoret» som hedersbevisning til Gina Oselio

 Referanser 

 Eksterne lenker 


Kategori:Norske operasangere
Kategori:Mezzosopraner
Kategori:Mottakere av Litteris et Artibus
Kategori:Palmes académiques (Frankrike)
Kategori:Personer fra Oslo
Kategori:Fødsler i 1858
Kategori:Dødsfall i 1937